# Arconovaldo Bonaccorsi

### De Viquipèdia

Arconovaldo Bonaccorsi, conegut per Aldo Rossi, el Conde Rossi o el león de Son Servera era un feixista italià que a les ordres de Mussolini va envair les illes Balears l'estiu de 1936.

Nascut a Bolonya, ja era famós a la regió de l'Emília-Romanya per les seves accions violentes. Al mes d'agost del 1936, Mussolini li dóna el comandament de la força aèria i naval, ancorades vora la costa francesa per repel·lir una hipotètica guerra amb França, per conquerir l'illa de Mallorca.

L'objectiu era reforçar les defenses nacionalistes i evitar la seva immediata caiguda en mans republicanes que havien desembarcat el 16 d'agost dirigides pel capità Bayo, sota les ordres de la Generalitat.

El 26 d'agost arriba a Mallorca i en poques setmanes allista a uns 2.500 voluntaris i reorganitza la Falange amb el nom de Los dragones de la muerte. Instala el seu comandament a l'hotel Mediterráneo des d'on, amb l'ajuda dels voluntaris i de l'aviació feixista, en poques setmanes conquereix tota la illa perseguint i assassinant tots els suposats republicans, iniciant una ràpida "italianizació" de l'illa.

Entre 700 i 3.000 mallorquins (segons diferents fonts) foren atroçment assassinats amb la connivència dels responsables civils i eclesiàstics locals.

El 20 de setembre ocupa l'illa d'Eivissa, guanyant fàcilment la resistència republicana.

Mussolini estava molt interessat en conservar Mallorca a fi de garantir el seu control sobre aquesta part de la Mediterrània (es pensava que Mallorca seria el preu que estava disposat a pagar Franco per l'ajuda italiana). Però, el seu comportament autoritari, la seva pretensió de proclamar-se governador de les illes i la seva duresa de la seva repressió amb comparació als opositors, van alarmar tant a Franco com al govern italià. El fet és que a finals d'aquell any el fan retornar a Itàlia, per enviar-lo més endavant a lluitar a Etiòpia. L'any 1941 és apressat per l'exèrcit britànic.

Vint anys després, tornà a Madrid per rebre un homenatge del general Franco.

Entorn a 1959 exercia d'advocat i s'havia integrat a la Democràcia Cristiana d'Aldo Moro.

Morí a Roma l'any 1962

Obtingut de "http://ca.wikipedia.org../../../a/r/c/Arconovaldo_Bonaccorsi_8bdb.html"

Categories: Guerra Civil Espanyola | Italians | Militars

##### Views

- Article
- Discussió
- Revisió actual

##### Cerca